ნორმანდია
ნორმანდია (ფრანგ. Normandie, ნორმანდ. Normaundie) — ისტორიული ოლქი ჩრდილო-დასავლეთ საფრანგეთში, თანამედროვე ეტაპზე იყოფა ორ რეგიონად: ზემო ნორმანდია და ქვემო ნორმანდია. ცნობილია თავისი ფერმებით, ვაშლის პლანტაციებით და რძის მრეწველობით, განსაკუთრებით ცნობილია ნორმანდიული ყველის სახეობები: კამამბერი, ლივარო და პონ-ლ’ევეკი. მოსახლეობის საერთო რაოდენობა შეადგენს 3,2 მლნ ადამიანს. ძირითადი ქალაქებია: კანი, შერბური, ევრე, რუანი, ჰავრი, დიეპი.